De poolhuse, vi udlejer, tilbyder et stort udvalg af aktivitetsmuligheder. Husene er beliggende i skønne sommerhusområder med masser af seværdigheder og attraktioner i nærheden, men også i selve huset, er der masser at tage sig til. Poolhusene byder på ”eget badeland“ i form af pool, spabad, sauna og rutsjebane.
Er I mere til action end til afslapning, kan tiden tilbringes i husets store aktivitetsrum, der byder på bl.a. bordtennis, dart, bordfodbold og spillekonsol. Ved sommerhusene findes desuden en stor overdækket terrasse med grill og gode havemøbler, hvor I har udsigt til alle husets udendørs legeaktiviteter som f.eks. gynger, trampolin og klatrestativ.